
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                      Bucureşti, 20.09.2010

                         Pl-x 382


RAPORT 

asupra propunerii  legislative pentru modificarea şi completarea 
Legii nr.15 din 25 martie 1993 pentru aderarea României la Convenţia europeană 
în materia adopţiei de copii, încheiată la  Strasbourg la 24 aprilie 1967
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr.15 din 25 martie 1993 pentru aderarea României la Convenţia europeană în materia adopţiei de copii, încheiată la  Strasbourg la 24 aprilie 1967, transmisă cu adresa nr. Pl-x 382 din  1 septembrie 2010, înregistrată sub nr. 31/678 din 2 septembrie 2010. 
Conform dispoziţiilor art. 75 din Constituţia României, republicată, şi ale art.92 alin. (8) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră  sesizată.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.857 din 2 iulie 2010. 
Guvernul, prin punctul de vedere transmis cu adresa nr.2209 din 20 august 2010, nu susţine adoptarea acestei iniţiative legislative. 
Comisia pentru sănătate şi  familie  a avizat negativ propunerea  legislativă, conform avizului nr. 28/210 din  7  septembrie 2010.
Comisia pentru drepturile omului, culte şi problemele minorităţilor naţionale  a avizat negativ propunerea  legislativă, conform avizului nr. 25/585 din 8  septembrie 2010.
Iniţiativa legislativă supusă dezbaterii are ca obiect de reglementare  completarea Legii nr.15/1993 pentru  aderarea României la Convenţia europeană în materia adopţiei de copii, încheiată  la Strasbourg la  24 aprilie 1967, în sensul că  autoritatea din România desemnată pentru aducerea la  îndeplinire a art. 14 din Convenţia europeană este Oficiul Român pentru  Adopţii, şi  nu  Ministerul Justiţiei, aşa  cum  este  prevăzut de reglementările  în vigoare. Totodată,  se  prevede faptul  că Oficiul Român pentru Adopţii  va notifica secretarului general al Consiliului Europei măsurile luate pentru a asigura conformitatea legislaţiei române  cu  dispoziţiile Convenţiei.
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din  20  septembrie  2010.   
La lucrările Comisiei a participat, în calitate de invitat, din partea Ministerului Justiţiei, doamna Viviana Oancea – director  Direcţia Drept  Internaţional şi  Tratate. 
În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, adoptarea, propunerii legislative pentru modificarea şi completarea Legii nr.15 din 25 martie 1993 pentru aderarea României la Convenţia europeană în materia adopţiei de copii, încheiată la  Strasbourg la 24 aprilie 196,7 cu amendamentele admise care sunt redate în Anex la prezentul raport.
 Din numărul total de 27 membri ai Comisiei juridice, de disciplină şi imunităţi au participat la şedinţă  21 deputaţi. 

În raport cu obiectul şi conţinutul său,  propunerea legislativă face parte din categoria legilor ordinare. 

                              PREŞEDINTE,                                                                     SECRETAR,

                                Daniel BUDA                                                         Gabriel ANDRONACHE
Anexa
AMENDAMENTE ADMISE

	Nr. crt
	Text din Legea nr.15/1993
	Text  propunere legislativă
	Text propus de  comisie 

  (autorul  amendamentului)
	Motivare



	1
	Lege
pentru  aderarea României la  Convenţia europeană în materia adopţiei de copii, încheiată la  Strasbourg la  24 aprilie 1967

	Lege
pentru  modificarea şi  completarea legii nr.15 din 25 martie 1993 pentru aderarea României la  Convenţia europeană în materia adopţiei de copii, încheiată la  Strasbourg la  24 aprilie 1967

	Lege 

pentru modificarea art.3 din Legea nr.15/1993 pentru  aderarea României la  Convenţia europeană în materia adopţiei de copii, încheiată la Strasbourg la 24 aprilie 1967
	

	2
	
	      Articol  unic: articolul 3 din Legea nr.15 din 25 martie 1993 pentru  aderarea României la  Convenţia europeană în materia adopţiei de copii, încheiată la  Strasbourg la  24 aprilie 1967, publicată în Monitorul Oficial al  României, partea I, nr.67 din 31 martie 1993, se modifică şi  va avea următorul cuprins:

	        Articol  unic. – Articolul 3 din Legea nr. 15/1993 pentru  aderarea României la  Convenţia europeană în materia adopţiei de copii, încheiată la  Strasbourg la  24 aprilie 1967, publicată în Monitorul Oficial al  României, partea I, nr.67 din 31 martie 1993, se modifică şi  va avea următorul cuprins:

	

	3
	     Art. 3. – În conformitate cu  art.26 din convenţie, autoritatea din România căreia i  se pot transmite cererile prevăzute de art.14 este Ministerul Justiţiei.

      Potrivit prevederilor art.1 şi  2 din convenţie, Ministerul Justiţiei va  notifica secretarului general al Consiliului Europei măsurile luate pentru a asigura conformitatea  legislaţiei române cu dispoziţiile convenţiei.
	      „Art. 3. – În conformitate cu  art.26 din convenţie, autoritatea din România căreia i  se pot transmite cererile prevăzute de art.14 este Oficiul Român pentru  adopţii.

      Potrivit prevederilor art.1 şi  2 din convenţie, Oficiul Român pentru Adopţii va  notifica secretarului general al Consiliului Europei măsurile luate pentru a asigura conformitatea  legislaţiei române cu dispoziţiile convenţiei.

